ΜΙΑ ΣΕΙΡΑ ΝΤΟΚΙΜΑΝΤΕΡ ΤΟΥ NETFLIX
Είναι νωρίς το πρωί στις πεδιάδες της Μποτσουάνας.
Επικίνδυνο μέρος για μικρούς κι ευάλωτους.
Τα χαμένα αγριόσκυλα έχουν κουλουριαστεί, προσπαθώντας να αποφύγουν τους μπελάδες.
Είναι μακριά απ' την ασφάλεια της αγέλης τους
και δεν ξέρουν τι να κάνουν.
Τους έμπλεξε η Ντούμα σ' όλο αυτό.
Τους έκανε να ξεστρατίσουν και τώρα έχασε το θάρρος της.
Ίσως η αδερφή της, η Βένους, τους οδηγήσει στην ασφάλεια.
Έρχεται κάποια στιγμή στη ζωή κάθε νεαρού ζώου
που πρέπει να βρει τη θέση του στην οικογένεια.
Για τη Βένους, τώρα είναι η ώρα να κάνει την κίνησή της.
Η ΘΕΣΗ ΣΟΥ
Μια αρχαία πόλη ίσως δεν είναι το πιο προφανές μέρος
για ένα μωρό της άγριας φύσης.
ΣΡΙ ΛΑΝΚΑ ΠΟΛΟΝΑΡΟΥΓΑ
Από εδώ πάνω,
αυτοί οι παλιοί ναοί και τα ανάκτορα φαίνονται εγκαταλελειμμένα.
Αλλά δείτε λίγο καλύτερα.
Μια ομάδα ριψοκίνδυνων ζει μέσα στα ερείπια.
Μια οικογένεια μακάκων σίνικα,
με τα ενδιαφέροντα χτενίσματά τους.
Η ζωή μοιάζει διασκεδαστική κι ανέμελη,
αλλά σ' αυτήν την οικογένεια το θέμα είναι η ιεραρχία.
Ποιος είναι επάνω, ποιος είναι κάτω κι όλοι οι ενδιάμεσοι.
Πιο χαμηλά είναι η εννέα μηνών ορφανή Άμα.
Μερικές βδομάδες πριν,
εξαφανίστηκε η μαμά της, θεωρείται νεκρή.
Και δίχως εκείνη, η μικρή Άμα είναι ολομόναχη.
Δεν έχει κανέναν να την αγκαλιάσει, να την περιποιηθεί ή να τη φροντίσει.
Χωρίς γάλα απ' τη μαμά της,
περνάει κάθε λεπτό που είναι ξύπνια αναζητώντας τροφή.
Είναι εξαντλητικό.
Το θέμα δεν είναι μόνο η έλλειψη της μητρικής αγάπης και προστασίας.
Τα μωρά κληρονομούν τη θέση της μητέρας.
Κι ως ορφανό, η Άμα πασχίζει να ενσωματωθεί.
Κανείς δεν θέλει σχέσεις μαζί της.
Μια καθημερινή υπενθύμιση αυτού που της λείπει.
Ο μικρός Ζακ είναι ο γιος του κυρίαρχου θηλυκού.
Παίρνει όση αγάπη και προσοχή χρειάζεται.
Ακόμα κι από τα μικρά σαν τον Ζακ, σε υψηλή θέση,
το ένα στα τρία δεν τα καταφέρνει.
Η εύρεση θέσης στην ομάδα είναι κρίσιμη για την επιβίωση της Άμα.
Το μνημείο Ράνκοθ Βεχέρα
είναι απ' τα αγαπημένα σημεία για φαγητό της ομάδας.
Τα αποφάγια απ' τις προσφορές είναι τέλειο σνακ.
Τίποτα δεν πάει χαμένο,
κι όλοι μπορούν να γεμίσουν τα μάγουλά τους
μέχρι σκασμού.
Αλλά ενώ η ζωή φαίνεται ωραία,
πάντα υπάρχει ένας μακάκος που θέλει να δείξει ποιος κάνει κουμάντο.
Κι η μικρή Άμα είναι εύκολος στόχος.
Προσπαθεί να υπερασπιστεί τον εαυτό της,
αλλά χωρίς ενισχύσεις, είναι ανυπεράσπιστη.
Συμμετέχει κι άλλο ένα μικρό στην επίθεση.
Τώρα της πήραν και το φαγητό.
Κάνει την ψόφια
μέχρι το πεδίο να 'ναι ελεύθερο.
Άλλη μια υπενθύμιση ότι απέχει πολύ απ' το να βρει την αγάπη που λαχταρά.
ΜΠΟΤΣΟΥΑΝΑ ΔΕΛΤΑ ΤΟΥ ΟΚΑΒΑΝΓΚΟ
Στη Νότια Αφρική,
και τα μικρά αγριόσκυλα χωρίστηκαν απ' την υπόλοιπη οικογένεια.
Έχουν χαθεί εδώ και τρεις ώρες. Πρέπει να βρουν σύντομα τους μεγάλους.
Παραμονεύουν ισχυροί εχθροί.
Η Βένους επιδεικνύει ήδη ικανότητες πέρα απ' την ηλικία της.
Εντόπισε ίχνος του Μπάμπα, που εκτελεί χρέη νταντάς.
Αλλά η περιοχή της αγέλης είναι τεράστια.
Πρέπει να χρησιμοποιήσει όραση και οσμή για να τον εντοπίσει.
Η Ντούμα ευθύνεται που χάθηκαν τα μικρά…
οπότε αφήνει τη Βένους να αναλάβει.
Κανένα ίχνος της οικογένειας μετά από ώρες ψαξίματος.
Η Βένους κι η ομάδα της είναι εξουθενωμένοι.
Μα αυτό το μέρος δεν ενδείκνυται για στάση.
Ένας ελέφαντας θα ποδοπατούσε ένα άπειρο μικρό.
Η μητριάρχισσα στέλνει προειδοποίηση.
Η Βένους έπιασε το υπονοούμενο
κι απομακρύνει τη μικρή της ομάδα απ' τον κίνδυνο.
Ήταν δύσκολο απόγευμα,
και τα μικρά δεν κατάφεραν να βρουν τους μεγάλους.
Ως έσχατη λύση, η Βένους γύρισε στη σαβάνα,
εκεί που τους είδαν τελευταία φορά.
Ελπίζουν να τα οδήγησε στο σωστό σημείο.
Και το έκανε!
Η ικανότητα κι η αυτοπεποίθηση της Βένους επανένωσαν την αγέλη.
Πρόκειται για ανερχόμενο αστέρι.
Το να βρεις τη θέση σου στον κόσμο συχνά σημαίνει να δουλεύεις ομαδικά.
ΑΓΓΛΙΑ ΝΟΡΦΟΛΚ
Κάποια μωρά, όμως, θέλουν μόνο να είναι νούμερο ένα.
Κρυμμένο σε μια απομονωμένη λίμνη,
ένα ζευγάρι προετοιμάζεται για τις νέες αφίξεις.
Δυο καλαμοποταμίδες έχουν μια φωλιά με πέντε αυγά.
Αυτά τα μικρά, ευαίσθητα πουλιά έχουν δύσκολο έργο.
Όταν το ένα επωάζει τους απογόνους που δεν έχουν ακόμα εκκολαφτεί,
το άλλο πάει να φάει.
Και τώρα, μετά από 11 μέρες,
εκκολάφτηκε το πρώτο μικρό.
Είναι τυφλό και μετά βίας κρατάει όρθιο το κεφάλι.
Το εργατικό ζευγάρι τα δίνει όλα για να ταΐσει το απαιτητικό πρωτότοκο.
Κι όταν αφήνουν αφύλακτη τη φωλιά, κάτι περίεργο αρχίζει να συμβαίνει.
Το μικρό, μιας ημέρας πουλάκι σπρώχνει τα άλλα αυγά.
Για εκείνον, μόνο με έναν τρόπο θα εδραιωθεί στην οικογένεια.
Με το να ξεφορτωθεί τον ανταγωνισμό.
Αλλά δεν είναι καλαμοποταμίδα.
Είναι κούκος.
Πριν από 11 μέρες, η μαμά του τρύπωσε στη φωλιά,
έβγαλε το αυγό της καλαμοποταμίδας κι έβαλε το δικό της,
που 'ναι σχεδόν πανομοιότυπο εξωτερικά.
Μετά εξαφανίστηκε.
Κι οι εργατικές καλαμοποταμίδες
δεν έχουν ιδέα ότι αυτός ο απατεώνας δεν είναι δικός τους.
Ολοκλήρωσε το πρώτο μέρος της αποστολής,
να γίνει το επίκεντρο της προσοχής, το μόνο μικρό στην οικογένεια.
Στο νησί της Σρι Λάνκα,
η μεγάλη ομάδα μακάκων απολαμβάνει λίγο χρόνο με την οικογένεια.
Η περιποίηση είναι το αγαπημένο χόμπι όλων.
Τους κρατά υγιείς και τους βοηθά να έρθουν πιο κοντά.
Αλλά κάποια είναι παραγκωνισμένη.
Η μικρή ορφανή Άμα είναι ακόμα μόνη απ' όταν έχασε τη μαμά της.
Μακριά απ' τη ζεστασιά του οικογενειακού κύκλου,
είναι ευάλωτη.
Στα ερείπια ζουν κι αδέσποτα σκυλιά.
Κι είναι η μεγαλύτερη απειλή για τους μακάκους.
Μη έχοντας κανέναν να την προσέχει, είναι ανυποψίαστη.
Αλλά κάποιος απ' την αγέλη είδε τον κίνδυνο.
Σημαίνει συναγερμός.
Ενώ η μαμά του πήγε σε ασφαλές σημείο τον μικρό Ζακ,
η Άμα, όπως πάντα, πρέπει να φροντίσει μόνη τον εαυτό της.
Φτάνει στα δέντρα την τελευταία στιγμή.
Αλλά η εμπειρία την αναστάτωσε.
Όταν μαζεύεται η οικογένεια…
η Άμα λαχταρά να συμμετέχει.
Αλλά, ως συνήθως, την αγνοούν.
Ο Ζακ είναι ξεκάθαρα ο ευνοούμενος.
Πλησιάζει, ελπίζοντας να την προσέξουν.
Φαίνεται ότι έπιασε.
Το κυρίαρχο αρσενικό αρχίζει να την περιποιείται.
Η Άμα ξαπλώνει πειθήνια, απελπισμένη να διατηρήσει την προσοχή του.
Αλλά πέρασε η στιγμή.
Δεν έχει πλησιάσει στο να γίνει αποδεκτή στην οικογένεια.
Στο Δέλτα του Οκαβάνγκο στην Μποτσουάνα,
η επανενωμένη αγέλη αγριόσκυλων ανακάμπτει απ' την ταλαιπωρία.
Οι ενήλικες έψαχναν πολλή ώρα τα μικρά,
και τώρα λιμοκτονούν.
Η εύρεση τροφής είναι προτεραιότητα.
Για τα μικρά, πρώτο στη λίστα είναι το παιχνίδι.
Η Ντούμα ανέκτησε την αυτοπεποίθησή της.
Δεν εγκατέλειψε ακόμα την αυταρχικότητα.
Αν είναι να ηγηθεί η Βένους μελλοντικά, πρέπει να δείξει πυγμή.
Ο Μπάμπα εντόπισε κάτι μετά το ξέφωτο.
Ξεκινάει το κυνήγι.
Τα μικρά αυτής της ηλικίας συνήθως δεν ακολουθούν,
μα είναι τόσο κοντά, που δεν μπορούν να αντισταθούν.
Οι ενήλικες ξεκινούν αμέσως το φαγητό.
Αλλά παραχωρούν γρήγορα τη θέση τους στα μικρά.
Σ' αυτήν την οικογένεια, τα μικρά πάντα προηγούνται.
Τα γεύματα δεν είναι μόνο μια ευκαιρία να χορτάσουν.
Είναι και μια ευκαιρία για επίδειξη δύναμης.
Η Ντούμα τσακώνεται για ένα κόκαλο με τη Βένους,
αλλά η Βένους δεν υποχωρεί.
Επιμένει και παίρνει ένα κομμάτι απ' τη λεία.
Η νίκη την ξεχωρίζει.
Οι ενήλικες εκμεταλλεύονται την ευκαιρία για δεύτερη μερίδα.
Αλλά η Βένους δεν θα τους αφήσει ακόμα.
Με τη νεοαποκτηθείσα αυτοπεποίθηση, απομακρύνει τους ενήλικες.
Τολμηρή κίνηση.
Δείχνει πως έχει ό,τι χρειάζεται για να γίνει μελλοντική ηγέτιδα.
Έχοντας αποδείξει αυτό που ήθελε, πάει τα μικρά για νερό.
Ένα εν αναμονή κυρίαρχο θηλυκό.
Το να βρεις τη θέση σου στην οικογένεια
είναι πιο εύκολο όταν είσαι μοναχοπαίδι.
Στην Αγγλία, τα μικρά στη λίμνη μεγαλώνουν γρήγορα.
Αλλά ένα έχει ανθίσει πιο πολύ απ' τα περισσότερα.
Αυτός ο κούκος δεν χρειάζεται να ανησυχεί για τον ανταγωνισμό με τα αδέρφια.
Απέδωσε το να έχει όλη την προσοχή της καλαμοποταμίδας,
αν και στριμώχνεται λίγο.
Οι θετοί γονείς δεν έχουν παρατηρήσει κάτι ασυνήθιστο,
αλλά δουλεύουν αδιάκοπα
για να ικανοποιήσουν τις ακόρεστες απαιτήσεις του.
Δεν μπορούν να αγνοήσουν τα παρακάλια του.
Το αφοσιωμένο ζευγάρι κάνει τα πάντα για να τον προστατέψει.
Αλλά δύσκολα προστατεύεις κάτι πέντε φορές μεγαλύτερό σου.
Πλένει τα φτερά του, έτοιμος να αφήσει επιτέλους τη φωλιά.
Ευτυχώς, προσγειώθηκε ομαλά.
Οι εξουθενωμένοι γονείς του δεν μπορούν ακόμα να χαλαρώσουν.
Θα ζητάει δωρεάν γεύματα για μερικές ακόμα εβδομάδες.
Μέχρι που, στους δυο του μήνες,
θα κάνει το ταξίδι των 8.000 χλμ. πετώντας ως την Αφρική,
για να τα καταφέρει ολομόναχος στον μεγάλο κόσμο.
Στη Σρι Λάνκα,
η ορφανή Άμα προσπαθεί να ταιριάξει.
Μόνη της,
πρέπει να μάχεται κάθε μέρα να βρει τροφή και να αποφύγει τους μπελάδες,
ελπίζοντας για μια παρηγορητική αγκαλιά από ένα μέλος της οικογένειας.
Σήμερα η ομάδα ήρθε σε μια λίμνη με νούφαρα.
Τους αρέσει πολύ να τρώνε τα ζουμερά μπουμπούκια
κάτω απ' την επιφάνεια.
Αλλά πρέπει να προσέχουν.
Ο βαράνος του νερού είναι επίσης συχνός επισκέπτης.
Κι ένας μικρός μακάκος θα ήταν εύκολη λεία.
Αγχώνεται ακόμα κι ένα μεγάλο αρσενικό.
Αλλά η μικρή Άμα πεθαίνει της πείνας.
Κι αποφασίζει να ρισκάρει.
Τόσο καιρό την παραμελούσαν όλοι, τώρα όλα τα μάτια είναι πάνω της.
Η γενναιότητα της Άμα έδειξε σε όλους ότι δεν χρειάζεται να φοβάται.
Και την ακολουθούν όπου πάει.
Τα νούφαρα είναι μια ευπρόσδεκτη αλλαγή απ' τα φρούτα και τα φύλλα.
Και το πλουσιοπάροχο γεύμα τράβηξε την προσοχή όλων.
Αλλά η Άμα έμαθε να 'χει τον νου της για πιθανό κίνδυνο.
Και δεν αργεί.
Προειδοποιεί την αγέλη.
Το πρωινό τελείωσε.
Χάρη στην ευστροφία της,
όλη η οικογένεια είναι πλέον ασφαλής στα δέντρα.
Ο μικρός Ζακ κι η μαμά του βρήκαν το καλύτερο σημείο…
κι όλοι έχουν κάποιον να αγκαλιάσουν.
Εκτός απ' την Άμα.
Μπορεί να είναι μικρή,
αλλά έχει πολλά να προσφέρει.
Απέδειξε ότι είναι πολύτιμο μέλος της οικογένειας.
Πλησιάζει ένα μεγαλύτερο θηλυκό.
Επιτέλους, μια αγκαλιά.
Η Άμα έγινε επιτέλους αποδεκτή.
Μπορεί να ξεκουραστεί για πρώτη φορά απ' όταν εξαφανίστηκε η μαμά της.
Πίσω στην αγκαλιά της οικογένειάς της.
Εκεί που ανήκει.
Η Άμα βρήκε την αγάπη και τη ζεστασιά που έψαχνε,
μα άλλα μωρά αντιμετωπίζουν εξαρχής μια ψυχρή, αφιλόξενη υποδοχή.
Για έναν μικρό αυτοκρατορικό πιγκουίνο,
το πολικό ψύχος είναι μόνο ένα απ' τα προβλήματά του.
Έχει πολύ δρόμο μπροστά
για να επιβιώσει σ' αυτό το εξαιρετικά αφιλόξενο σπίτι.
Υποτιτλισμός: Νότα Μουζάκη